  Туспуктэм: ИА "Удмуртия" Наталия Сильвестрова 18-тӥ южтолэзе 11 часын но 30 минутын Ижкарысь Киров нимо паркын «Крымская весна» концерт ортчоз. Ужрад Крымез берыктон нуналлы тупатэмын луоз. Со сярысь кар администрацилэн пресс-службаез ивортӥз. Концертэ «Италмас» ансамбль, «Ярмарка» фолк-группа, Алексей Осипов, Александр Муканова, Мария Гроздова, Ирина Мерзлякова пыриськозы. Паркын туспуктон зона дасямын луоз, кагазлэсь корабликъёс лэсьтонъя мастер-класс ортчоз. Куноос Крым мукожез (полуостровез) фашист киултӥсьёслэсь мозмытонлы 75 ар тырмонлы сӥзем историяя «Освобождение Крыма» квестэ пыриськыны быгатозы. Заданиос историяысь зэмос учыръёс, ветеранъёслэн тодэ ваёнъёссы вылэ пыкиськыса дасямын. Квестэ пыриськиськон понна «Волонтеры Победы» огъяросси мерлыко мынэтлэн улосвыл ёзэтэзлэн кивалтӥсеныз чӧлсконпусъя герӟаськыны кулэ. Озьы ик ужрадын ГТО куронъёсты быдэстонъя «Открывая Крым» шудонъёс ортчозы. #МыВместе акци улсын нимысьтыз шатёрын мылкыд карисьёс нимысьтыз ожгар ужрадэ пыриськись ожмаськисьёслы гожтэтъёс, суредъёс но открыткаос келяны быгатозы. Карысь студентъёс «Россия, вперед!» кырӟанъя эктон акция радъялозы. Со сяна, со нуналэ ик Ижкарын Калыкъёслэн эшъяськон юртазы «Мы вместе» йӧскалыккуспо фестиваль ортчоз. Карысь йӧскалык огазеяськонъёслэн творческой коллективъёссы патриотичесской программа дасялозы. Тодэ вайытом, Ижкарын Хоръёслэн бадӟым соборзы ортчоз. Тегъёс: Ижкар Удмуртия Лулчеберет Крым Россия  